คุณคงทราบดีว่า การผ่าศพ
เป็นวิธีการแบบเดิมในการศึกษากายวิภาคมนุษย์
สำหรับผู้เรียน มันเป็นประสบการณ์ที่ยากจะลืม
แต่สำหรับโรงเรียนแพทย์แล้ว มันอาจเป็นสิ่งที่ยากมาก
หรือไม่ก็เสียค่าใช้จ่ายสูง
ดังนั้น เรารู้ว่าการศึกษากายวิภาคโดยส่วนมาก
พวกเขาไม่มีห้องแล็บสำหรับผ่าศพ
เหตุผลส่วนหนึ่ง อาจเป็นด้วยในพื้นที่นั้น
ขาดแคลนศพเพื่อชำแหละศึกษาก็เป็นได้
เพื่อแก้ปัญหานี้ เราจึงได้พัฒนา
โด๊ะผ่าตัดจำลองขึ้น ร่วมกับดร.บราวน์ แห่งสแตนฟอร์ด
เราเรียกมันว่า Anatomage Table
และด้วย Anatomage Table นี้
นักศึกษาจะได้รับประสบการณ์
ในการผ่าชำแหละ โดยไม่จำเป็นต้องใช้ศพมนุษย์
รูปแบบของโต๊ะมีความสำคัญมาก
เนื่องจากมันเป็นระบบโต้ตอบด้วยการสัมผัส
เหมือนกับวิธีที่พวกเขาทำการชำแหละศพจริงในห้องแล็บ
หรือเหมือนกับวิธีที่ศัลยแพทย์ผ่าตัดกับร่างกายผู้ป่วย
คุณสามารถทำการโต้ตอบกับโต๊ะได้
ร่างดิจิตอลนี้มีขนาดเท่าคนจริง
ดังนั้น จึงทำให้นักศึกษา
สามารถเห็นกายวิภาคได้เหมือนจริง
ผมจะ
ทำการสาธิต
อย่างที่เห็น
ผมใช้นิ้วเพื่อโต้ตอบกับร่างกายดิจิตอล
ผมจะทำการตัดบางอย่าง
ผมจะตัดตรงไหนก็ได้ ลองตรงนี้
มันจะแสดงให้เห็นภาพด้านใน
และผมสามารถจะเปลี่ยนแนวการตัด
เพื่อให้เห็นอวัยวะส่วนอื่นๆ
หรือบางทีผมอาจจะตัดที่นี่
เห็นสมองมั้ย
และผมสามารถเปลี่ยนแนวตัด
คุณจะเห็นอวัยวะภายในบางส่วน
เราจึงเรียก
มันว่า โหมดตัดเฉือน
เอาละ ผมจะทำการตัดอีก
ตรงนี้
ตรงนี้จะแสดงให้เห็นอวัยวะภายในหลายอย่าง
และถ้าผมต้องการดูด้านหลัง
ก็สามารถพลิกกลับได้
และมองภาพจากด้านหลัง
อย่างนี้
ถ้ารูปภาพเหล่านี้
ทำให้คุณรู้สึกผะอืดผะอมแล้วละก็
แสดงว่า เราทำได้ถูกต้องแล้ว
แพทย์ของเราบอกว่า
มันดูดีมากเลย
ดังนั้นแทนที่จะหั่นศพออกเป็นชิ้นๆ
ผมอยากจะทำการผ่าตัดที่มีความหมายทางการรักษาบ้าง
สิ่งที่ผมจะทำคือ
ผมจะลอกชั้นผิวหนัง กล้ามเนื้อ และกระดูกออก
ให้เหลือเห็นแค่อวัยวะภายในบางอย่าง
ตรงนี้เลย
เอาเป็นว่า ผมจะตัด
ตับตรงนี้
เอาละ
ถ้าผมสนใจที่จะดูหัวใจ
ผมจะทำการผ่าตัดที่ตรงนี้
ผมจะผ่าหลอดเลือดแดง
อุ๊บ
คุณคงไม่อยากได้ยินเสียง "อุ๊บ" ในการผ่าตัดจริงเป็นแน่
(หัวเราะ)
แต่โชคดี กับมนุษย์ดิจิตอลคนนี้ เราสามารถ "ยกเลิก" ได้
(หัวเราะ)
เอาละ
ตอนนี้
ผมจะขยายเข้าไป
แล้วก็จะทำการตัดตรงนี้
และคุณจะได้เห็นด้านในของหัวใจ
คุณจะเห็นหัวใจห้องบน และห้องล่าง
เห็นว่าเลือดไหลไปในหลอดเลือดอย่างไร
เหมือนอย่างนี้
นักศึกษาแพทย์ สามารถที่จะแยกร่างใดก็ได้
และชำแหละออกดูในลักษณะที่ต้องการ
มันไม่จำเป็นจะต้องเป็นการชำแหละเสมอไป
เนื่องจากนี่เป็นดิจิตอล คุณสามารถทำกระบวนการย้อนกลับ
ผมจะแสดงให้คุณดู
ผมจะเริ่มด้วยโครงกระดูกก่อน
แล้วก็เพิ่มอวัยวะภายใน
เอาละ
บางทีผมอาจเพิ่มอย่างรวดเร็วแบบนี้
และสามารถเพิ่มกล้ามเนื้อ
อย่างช้าๆ
อย่างนี้
เราจะเห็นเส้นเอ็นและกล้ามเนื้อ
ผมอยากเพาะกายให้ได้ผลเร็วอย่างนี้จัง
(หัวเราะ)
และนี่เป็นอีกวิธีในการเรียนกายวิภาค
อีกอย่างหนึ่งที่ผมอยากโชว์ให้ดู
บ่อยครั้งที่
แพทย์มักจะได้พบกับผู้ป่วย
ในภาพเอ็กซเรย์
ดังนั้น
Anatomage Table จะแสดง
ให้เห็นลักษณะร่างกายเหมือนที่ปรากฎในเอ็กซเรย์
คุณสามารถโต้ตอบกับรูปเอ็กซเรย์ได้
และถ้าคุณต้องการละก็
ก็จะสามารถเปรียบเทียบ
ได้ว่าร่างกายจะแสดงแบบไหน
ในรูปแบบเอ็กซเรย์ด้วย
และเมื่อเสร็จแล้ว
ก็แค่เอาร่างกายกลับมา
แล้วมันก็จะพร้อมสำหรับการผ่าครั้งต่อไป
มันเหมือนกับโต๊ะของเรา
สามารถเปลี่ยนเพศได้ด้วย
ตอนนี้เป็นผู้หญิงแล้ว
และนี่คือ Anatomage Table ขอบคุณครับ
(ปรบมือ)